hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy da hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Փոխգնդապետ Անդրանիկ Մանուկյանը յոթ տարի ծառայել ու զոհվել է Հադրութում | Forrights.am
Փոխգնդապետ Անդրանիկ Մանուկյանը պատերազմի օրերին Արցախում էր։ Հոկտեմբերի 20-ին ջոկատը Հադրութից կանչ է ստանում ու մեկնում այնտեղ։ Այդ ժամանակ Հադրութն արդեն գրավված էր, որի մասին, սակայն, նրանց չի ասվել։
Անդրանիկի ծառայության յոթ տարիներն անցել են Հադրութում։
2005 թվականին ամուսնացել է, ընտանիքով Հադրութ տեղափոխվել․
«Սահման գնալիս իր հետ սահման էինք պահում։ Դժվար օրեր ենք ապրել»։
Քսան տարի անց ծառայությունը երկարացրել է, որ ևս երեք տարի ծառայի։ Աշխատել է Երեվանի Նուբարաշեն համայնքում, ապա խաղաղապահ՝ Աբովյանում։
«Սեպտեմբերին սկսվեց պատերազմը։ Իր զորքով գնաց, գումարտակի հրամանատար էր։ Ինձ չէր ասում, որ Ղարաբաղում է։ Խաղաղապահների գնդով Ղարաբաղի տարբեր հատվածներում է ծառայել։ Երեք օր շրջափակման մեջ են եղել, բայց ինձ ոչ մի բան չեն ասել։ Քանի հարյուր կիլոմետր քայլելով՝ զորքին դուրս է բերել շրջափակումից»։
Որդու հետ կապը միշտ եղել է՝ բացի շրջափակման օրերից։ Վերջին զանգը հոկտեմբերի 20-ին է եղել։
«Զանգեց Անդաս՝ մամ ջան, մենք շատ լավ ենք, ամեն ինչ շատ նորմալ ա։ Մամ ջան, դու քեզ լավ նայի, երեխեքիս լավ կնայես։ Ես չպատկերացրի, որ ինքը հրաժեշտ էր տալիս էտ պահին։ Ասում եմ՝ բալես, դու քեզ լավ նայի, մենք տան մեջ ի՞նչ կա ստեղ, որ ես ինձ լավ նայեմ, դու քեզ լավ նայի, գիտես, որ քեզանով ենք ապրում։ Ու չխոսեցինք»։
Հաջորդ օրը զանգ չեկավ։ Զանգեցին շատ տեղեր, սակայն լուր չկար։ Իմացան, թե վիրավոր է․
«Խելագարվեցի, ողբում եմ, ասեցի՝ փառք քեզ, տեր Աստված, թեկուզ վիրավոր, գոնե տուն կգա իմ բալեն։ 35 օր տառապանքով, աղի արցունք թափելով ապրել ենք, սպասում էինք, որ կգտնենք։
Փոքր տղաս՝ Սամվելը գիտեր, որ չկա եղբայրը։ Քանի անգամ գնաց Ղարաբաղ, չէին կարողացել այդ հատվածը մտնել, թուրքի ձեռքի տակ էր։ Ամեն օր ասում էր՝ մամ ջան, ոչինչ, կգտնենք։ Հույսով ապրեցինք։ 35 օր անց Կարմիր Խաչի օգնությամբ՝ դուրս բերվեց մարմինն այդ տարածքից»։
Մայրը չէր հավատում, որ որդուն նման բան կպատահի, ասում է՝ իր անդրանիկ զավակը շատ հզոր էր, շատ ուրախ, բոլորին հասնող ու հարգող։ Զինվորների հետ շատ մտերիմ էր։ Բացի այդ՝ տեղանքին շատ ծանոթ էր, յուրահատուկ քարտեզ գիտեր, բոլորն իրեն էին ասում՝ քարտեզ գծի մեզ բացատրի։ Իր գործը սիրող էր։
Անդրանիկը քառասուն և ավելի մեդալներ ունի, նաև Վազգեն Սարգսյանի և Սերյան Օհանյանի կողմից, «Մարտական խաչով», սակայն, չի պարգևատրվել։
Մայրիկի սիրելի Անդան տուն էր գնել Երևանում, բայց ոչ մի օր չապրեց այդ տանը․
«Կարոտով մնաց և՛ ընտանիքին, և՛ ծնողներին, և՛ տանը, և՛ ամեն ինչին»։
Նախորդ նյութըԾառուկյանի խաղատան համար պետբյուջեից հայտարարված 4.2 մլրդ դրամի փոխարեն 5.6 մլրդ դրամ է վճարվել․ hetq.am
Հաջորդ նյութը«Ես Արցախում չեմ եղել երբևէ, բայց այն ինձ համար դարձավ սրբավայր, այնտեղ կռվել եւ զոհվել է իմ տղան»,-զոհված զինծառայողի մայր
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Ադրբեջանի զինուժի կողմից հայ գերիների սպանության տեսանյութի իսկությունը պարզված է, այն նոր է. ՄԻՊ
Մարտական դիրքում հայտնաբերվել է զինծառայողի դի` հրազենային վիրավորումով
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ...
Edit with Live CSS
Write CSS OR LESS and hit save. CTRL + SPACE for auto-complete.